Στη σύλληψη δύο ατόμων για τα επεισόδια που σημειώθηκαν χθες στο Οικονομικό Πανεπιστήμιο προχώρησε η ΕΛ.ΑΣ.

Πρόκειται για δύο νέους 22 και 25 ετών, οι οποίοι όπως διευκρινίζεται στην ανακοίνωση της αστυνομίας δεν είναι φοιτητές του Ιδρύματος.

Σύμφωνα με την ίδια πηγή, ο 22χρονος συνελήφθη χθες το μεσημέρι, «καθώς συμμετείχε στην ομάδα των ατόμων που επιχείρησαν να διασπάσουν βίαια τον αστυνομικό φραγμό, έξω από το Πανεπιστήμιο. Σε βάρος του σχηματίστηκε δικογραφία για εξύβριση και βία κατά υπαλλήλων και δικαστικών προσώπων».

Όσον για τον 25χρονο, συνελήφθη τις σήμερα τις πρώτες πρωινές ώρες, «καθώς ταυτοποιήθηκε ότι συμμετείχε σε ομάδα επιτιθέμενων ατόμων έξω από την πύλη του Πανεπιστημίου, που επιχειρούσαν να εισέλθουν εντός, ενώ χτυπούσε τους αστυνομικούς με ξύλινο καδρόνι.

Σε βάρος του σχηματίστηκε δικογραφία για διατάραξη οικιακής ειρήνης, επικίνδυνη σωματική βλάβη και απόπειρα επικίνδυνης σωματικής βλάβης κατά συναυτουργία, εξύβριση και παράβαση της νομοθεσίας για τα όπλα».